b'\n_START_ARTICLE_\nTravis Blackley\n_START_SECTION_\nSeattle Mariners\n_START_PARAGRAPH_\nBlackley je, po tem, ko na naboru ni bil izbran, 29. oktobra 2000 kot prosti igralec sklenil pogodbo z ekipo Seattle Mariners. Svojo poklicno kariero je leta 2001 za\xc4\x8del na stopnji Single-A z ekipo Everett AquaSox. V 14 za\xc4\x8detih tekmah je zbral 6 zmag, 1 poraz in dovoljeval 3,32 teka. V 78,2 menjave je zbral 90 izlo\xc4\x8ditev z udarci in nasprotnike zadr\xc5\xbeal pri odbijalskem povpre\xc4\x8dju 0,211. V letu 2002 je na stopnji Single-A igral za ekipo San Bernardino Stampede . V 21 tekmah je zbral 5 zmag, 9 porazov in dovoljeval po 3,49 teka. V 121, 1 menjave je imel 152 izlo\xc4\x8ditev z udarci in s tem izkupi\xc4\x8dkom bil drugi v ni\xc5\xbejih podru\xc5\xbenicah ekipe iz Seattla. Naslednje leto je pre\xc5\xbeivel na stopnji Double-A v San Antoniu in sezono zaklju\xc4\x8dil kot najbolj\xc5\xa1o v svoji karieri v ni\xc5\xbejih podru\xc5\xbenicah. Svojo ligo je vodil s sedemnajstimi zmagami, bil drugi v dovoljenih tekih (2,61), \xc4\x8detrti v izlo\xc4\x8ditvah z udarci (144) in prav tako \xc4\x8detrti v menjavah s 162,1. Njegov izkupi\xc4\x8dek zmag je bil najve\xc4\x8dji v ligi Texas League po letu 1978. Nastopil je na Tekmi vseh zvezd kon\xc4\x8dnice v ligi in 15. julija igral na Tekmi nadobudne\xc5\xbeev leta 2003. Klub ga je prav tako imenoval za Metalca leta ni\xc5\xbejih podru\xc5\xbenic. Leta 2004 ga je Baseball America ocenila kot 63. na njenemu seznamu Sto obetavnih. Na seznamu je bil 3. med Seattle\xc4\x8dani - pred njim sta bila le F\xc3\xa9lix Hern\xc3\xa1ndez in Clint Nageotte, kar je pomenilo, da je bil med levi\xc4\x8darji ekipe najbolj obetaven prav Blackley. Sezono je za\xc4\x8del na stopnji Triple-A v Tacomi. Ekipa iz Seattla je 1. julija po tem, ko je Freddy Garcia bil udele\xc5\xbeen v menjavi, v kateri je pristal pri ekipi Chicago White Sox, potrebovala \xc5\xa1e enega za\xc4\x8detnega metalca, prilo\xc5\xbenost pa je dobil Blackley. \xc5\xa0e istega dne je prvi\xc4\x8d nastopil v ligi MLB. Na tekmi proti ekipi Texas Rangers je v 5,2 menjave dovolil 4 teke in \xc5\xa1est udarcev v polje ter na tekmi zmagal. S tem je postal \xc5\xa1ele \xc5\xa1esti igralec v zgodovini kluba iz Seattla, ki je zmagal na svoji prvi za\xc4\x8deti tekmi . Po mesecu z ekipo v ligi MLB, v kateri je na 6 tekmah dovoljeval po 10,04 teka, je bil 1. avgusta ponovno poslan v Tacomo. Metal je \xc5\xa1e na 19 tekmah in dovoljeval po 3,83 teka, nato pa je bil prisiljen po\xc4\x8divati zaradi bole\xc4\x8din v levi roki._NEWLINE_Leto 2005 je Blackley v celoti izpustil, saj je okreval po operaciji leve rame._NEWLINE_Marca leta 2006 je bil zapisan na seznamu igralcev avstralske reprezentance na Svetovni baseballski klasiki tega leta, a se ekipi zaradi bole\xc4\x8din v rami \xc5\xa1e vedno ni mogel pridru\xc5\xbeiti. Ve\xc4\x8dino sezone 2006 je Blackley pre\xc5\xbeivel na stopnji Double-A v San Antoniu. V 25 tekmah je dovoljeval po 4,06 teka, nato pa ob koncu avgusta bil povi\xc5\xa1an v Tacomo. Tam je zbral zmago in poraz ter dovoljeval po 4,09 teka.\n_START_SECTION_\nSan Francisco Giants\n_START_PARAGRAPH_\n1. aprila 2007 je bil po koncu spomladanskega uigravanja poslan k ekipi San Francisco Giants, v zameno pa je v klub iz Seattla od\xc5\xa1el Jason Ellison. Blackley je bil nemudoma odposlan na stopnjo Triple-A v Fresno. Tam je pre\xc5\xbeivel celotno sezono in zbral 10 zmag, 8 porazov in na skupno 28 tekmah dovoljeval po 4,66 teka. 21. septembra je bil vpoklican v ligo MLB, kjer je \xc4\x8dez dva dni tudi nastopil, kar se je zgodilo prvi\xc4\x8d po 31. juliju 2004. V svojem prvem nastopu je tudi zmagal, v petih menjavah je dovolil le dva teka, tri udarce v polje ter \xc5\xa1tiri proste prehode na bazo.\n_START_SECTION_\nPhiladelphia Phillies\n_START_PARAGRAPH_\nPo tem, ko se ga je San Francisco odrekel, ga je na naboru Rule 5 izbrala ekipa Philadelphia Phillies . Ob koncu spomladanskega uigravanja leta 2008 je bil Blackley ponovno odpu\xc5\xa1\xc4\x8den. Ker ga San Francisco ni terjal, ga je ekipa iz Philadelphie poslala v njihovo podru\xc5\xbenico na stopnji Triple-A v Lehigh Valley. Po koncu sezone je postal prosti igralec.\n_START_SECTION_\nArizona Diamondbacks\n_START_PARAGRAPH_\n19. decembra 2008 je na stopnji MLB sklenil pogodbo s klubom iz Arizone. 1. aprila 2009 je bil poslan v Reno na stopnjo Triple-A.\n_START_SECTION_\nNew York Mets\n_START_PARAGRAPH_\nSezono 2010 je Blackley za\xc4\x8del kot \xc4\x8dlan podru\xc5\xbenice ekipe iz New Yorka na stopnji Triple-A v Buffalu, a bil 2. maja odpu\xc5\xa1\xc4\x8den.\n_START_SECTION_\nOakland Athletics\n_START_PARAGRAPH_\n13. maja 2010 je sklenil pogodbo z ekipo Oakland Athletics, igral pa je za podru\xc5\xbenico ekipe na stopnji Triple-A v Sacramentu.\n_START_SECTION_\nAvstralija\n_START_PARAGRAPH_\nV za\xc4\x8detni sezoni Avstralske baseballske lige je bil Blackley zapisan na seznam 35-ih mo\xc5\xbe ekipe Melbourne Aces, z ekipo pa je prvi\xc4\x8d nastopil 5. decembra na tekmi proti ekipi Sydney Blue Sox. Na celotni tekmi je dovolil le udarec v polje in ni\xc4\x8d tekov. Predhodno je v polpoklicni ligi Claxton Shield bil igralec ekipe Victoria Aces.\n_START_SECTION_\nKoreja\n_START_PARAGRAPH_\nV sezoni 2011 je Travis igral v Koreji za ekipo KIA Tigers. Na 25 tekmah je zbral sedem zmag in pet porazov, dovoljeval pa je po 3,48 teka.\n_START_SECTION_\nSan Francisco Giants\n_START_PARAGRAPH_\n16. februarja 2012 je Blackley sklenil pogodbo z ni\xc5\xbejimi podru\xc5\xbenicami ekipe iz San Francisca, prejel pa je tudi povabilo na spomladansko uigravanje ekipe. 1. maja je bil vpoklican v ligo MLB in z ekipo kot razbremenilec pre\xc5\xbeivel \xc5\xa1tiri tekme, dokler ni bil 13. maja ponovno pogojno odpu\xc5\xa1\xc4\x8den.\n_START_SECTION_\nOakland Athletics\n_START_PARAGRAPH_\n15. maja 2012 je bil Blackley, po tem ko se ga je klub iz San Francisca odrekel, terjan s strani ekipe Oakland Athletics. Z ekipo je prvi\xc4\x8d nastopil 18. maja kot razbremenilec na tekmi prav proti ekipi iz San Francisca. 28. maja je Blackley proti ekipi Minnesota Twins prvi\xc4\x8d nastopil v vlogi za\xc4\x8detnega metalca ekipe iz Oaklanda.\n_START_SECTION_\nReprezentan\xc4\x8dna kariera\n_START_PARAGRAPH_\nBlackey je bil prvi\xc4\x8d v avstralsko reprezetanco vpoklican pred Svetovno baseballsko klasiko leta 2006, a se omenjenega turnirja zaradi te\xc5\xbeav z rameni ni mogel udele\xc5\xbeiti. Z ekipo je tako prvi\xc4\x8d nastopil na Svetovnem pokalu baseballa leta 2007 in \xc4\x8dez turnir, v katerem ni niti enkrat zmagal, dovoljeval 1,64 teka. Svoj edini poraz je utrpel na tekmi proti reprezentanci Japonske, ko Tadashi Settsu v \xc4\x8detrtfinalu ni dovolil teka \xc4\x8dez celotno tekmo. Avstralska ekipa je kon\xc4\x8dala na 5. mestu. Slednji se je ponovno pridru\xc5\xbeil na Svetovni klasiki leta 2009 in dovoljeval po 1,59 teka.\n_START_SECTION_\nZasebno \xc5\xbeivljenje\n_START_PARAGRAPH_\nBlackley je poro\xc4\x8den z manekenko Arynne Tiller, ki je doma iz mesta Wichita, Kansas. Skupaj imata sina Tristana (* 6. januar 2005) in \xc5\xbeivita v mestu Phoenix, Arizona._NEWLINE_Blackley ima tudi mlaj\xc5\xa1ega brata, ki mu je ime Adam. Slednji je v\xc4\x8dasih igral v ni\xc5\xbejih podru\xc5\xbenicah kluba Boston Red Sox, trenutno pa z njim igra v Avstralski baseballski ligi in pri klubu Amsterdam Pirates v Nizozemski ligi Honkbal Hoofdklasse.'